**21.12.2021 (2)**

**E-pasta nosaukums**

Paplašināts personu loks valsts apmaksātās gripas vakcinācijai

**E-pasta teksts**

Nacionālais veselības dienests informē, ka šodien Ministra kabineta sēdē tika skatīti un pieņemti  Grozījumi Ministru kabineta 2000. gada 26. septembra noteikumos Nr. 330 "Vakcinācijas noteikumi", kuri nosaka plašāku personu loku, kuras var saņemt Valsts apmaksātu vakcināciju pret sezonālo gripu. Turpmāk valsts apmaksātu vakcināciju pret sezonālo gripu,  **atbilstoši pieejamajam pretgripas vakcīnu apjomam**, no **22.12.21. var saņemt**:

* ieslodzījuma vietās esošām personas  un darbinieki kas nonāk tiešā saskarē ar ieslodzītajiem;
* Nacionālo bruņoto spēku pārstāvji;
* Iekšlietu ministrijas sistēmas iestāžu amatpersonām ar speciālajām dienesta pakāpēm;
* vispārējās izglītības iestāžu pedagogi .

Minēto peronu piederība noteiktai risku grupai tiek veikta:

* **personai uzrādot dienesta apliecība**, kas norāda, ka persona Nacionālo bruņoto spēku pārstāvis, , Iekšlietu ministrijas sistēmas iestāžu amatpersona ar speciālo dienesta pakāpi, vai ieslodzījuma vietā strādājošs darbinieks;
* **personai parakstot** vēstules pielikumā pievienoto **apliecinājumu-**  vispārējās izglītības iestāžu pedagogi .

Joprojām Covid-19 vakcinācijas kabinetos var tikt  veikta arī citu zemāk norādīto personu  vakcinācija pret sezonālo gripu:

* grūtnieces;
* personas vecumā no 65 gadiem;
* pieaugušie, kuri pieder pie zemāk norādītām  veselības riska grupām, **personai parakstot** vēstules pielikumā pievienoto **apliecinājumu** (izņemot ģimenes ārstu praksēs)
	+ personas ar hroniskām plaušu slimībām;
	+ personas ar hroniskām kardiovaskulārām slimībām neatkarīgi no to cēloņiem;
	+ personas ar hroniskām vielmaiņas slimībām;
	+ personas ar hroniskām nieru slimībām;
	+ personas ar imūndeficītu;
	+ personas, kuras saņem imūnsupresīvu terapiju;
	+ personas ar psihiskām slimībām.

Bērnu vakcinācija pret sezonālo gripu tiek veikta ģimenes ārstu prakses vai ģimenes ārstu prakšu vakcinācijas sadarbības iestādēs.

Informējam, ka rīt VM plāno plašāku komunikāciju par gripas vakcīnu saņemšanas iespējām iedzīvotājiem. **Lūdzu pārliecinieties, ka  no 22.12. Jūsu darbinieki ir informēti par jaunākām izmaiņām vakcinācijā pret sezonālo gripu un pieejamas aktuālas apliecinājuma veidlapas formas**!

Nacionālais dienests aicina, personām sniegt informāciju par iespēju arī saņemt vakcināciju pret sezonālo gripu Covid-19 vakcinācijas kabinetos un ģimenes ārstu praksēs, lai radītu drošāku epidemioloģisko vidi.

Iepriekš pateicoties par ieguldīto darbu epidemioloģiskās situācijas uzlabošanā

